
Евразия экономикалык комиссиясынын Коллегиясынын 
мүчөлөрүнүн ортосунда милдеттерди бөлүштүрүү 
жана персоналдык курамы жөнүндө

2014-жылдын 29-майындагы Евразия экономикалык бирлиги жөнүндө келишимдин 12-беренесинин 2-пунктунун 2-пунктчасына жана Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө келишимге № 1 тиркеме) 40-пунктуна ылайык Жогорку Евразия экономикалык кеңеши чечти:
1. Евразия экономикалык комиссиясынын мүчөлөрү катары төмөнкү адамдар бекитилсин:
	Глазьев 
Сергей Юрьевич
	- интеграция жана макроэкономика боюнча Коллегия мүчөсү (Министр)


	Султанов 
Бахыт Турлыханович
	- экономика жана финансы саясаты боюнча Коллегия мүчөсү (Министр)


	Барсегян 
Гоар Ашотовна
	- өнөр жай жана агроөнөр жай комплекси боюнча Коллегия мүчөсү (Министр)


	Слепнев
Андрей Александрович
	- соода боюнча Коллегия мүчөсү (Министр)




	Татарицкий
Валентин Болеславович
	- техникалык жөнгө салуу боюнча Коллегия мүчөсү (Министр)


	Алишеров
Эльдар Туралиевич
	- бажы кызматташтыгы боюнча Коллегия мүчөсү (Министр)


	Кожошев
Арзыбек Орозбекович
	- энергетика жана инфраструктура боюнча Коллегия мүчөсү (Министр)


	Ермолович
Максим Леонидович
	- атаандаштык жана монополияга каршы жөнгө салуу боюнча Коллегия мүчөсү (Министр)


	Симонян
Варос Арутюнович
	ички рыноктор, маалыматташтыруу, маалыматтык-коммуникациялык технологиялар боюнча Коллегия мүчөсү (Министр).



2. Тиркелген Евразия экономикалык комиссиясынын Коллегиясынын мүчөлөрүнүн арасында милдеттердин бөлүштүрүлүшү бекитилсин.
3. Тиркемеге ылайык тизмек боюнча Жогорку Евразия экономикалык кеңешинин чечимдери күчүн жоготту деп таанылсын.
4. Ушул Чечим 2024-жылдын 1-февралынан тартып күчүнө кирет.


Жогорку Евразия экономикалык кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан

БЕКИТИЛДИ
Жогорку Евразия экономикалык кеңешинин 2023-жылдын 
25-декабрындагы № 14 чечими менен


Евразия экономикалык комиссиясынын Коллегиясынын 
мүчөлөрүнүн арасында милдеттерди
БӨЛҮШТҮРҮҮ

Евразия экономикалык комиссиясынын Коллегиясынын төрагасы:
2014-жылдын 29-майындагы Евразия экономикалык бирлиги жөнүндө келишимге жана Евразия экономикалык комиссиясынын Иш регламентине ылайык Евразия экономикалык комиссиясынын (мындан ары – Комиссия) Коллегиясынын ишмердигин уюштурат жана ага ыйгарылган функциялардын аткарылышына жоопкерчилик тартат.

Комиссиянын интеграция жана макроэкономика боюнча Коллегия мүчөсү (Министр) төмөнкү чөйрөлөрдө Комиссиянын функцияларынын ишке ашырылышын камсыздайт:
1) интеграциялык саясат;
2) макроэкономикалык саясат;
3) Бирликтин расмий статистикалык маалыматын калыптандыруу жана жайылтуу.

Комиссиянын экономика жана финансы саясаты боюнча Коллегия мүчөсү (Министр) төмөнкү чөйрөлөрдө Комиссиянын функцияларынын ишке ашырылышын камсыздайт:
1) ишкердик ишмердүүлүк жүргүзүүнүн шарттары;
2) финансы рыноктору;
3) салыктар жана салык салуу;
4) валюта саясаты;
5) ташып кирүү бажы алымдарын чегерүү жана бөлүштүрүү;
6) интеллектуалдык менчик;
7) эмгек миграциясы;
8) кызмат көрсөтүүлөр жана инвестициялар.

Комиссиянын өнөр жай жана агроөнөр жай комплекси боюнча Коллегия мүчөсү (Министр) төмөнкү чөйрөлөрдө Комиссиянын функцияларынын ишке ашырылышын камсыздайт:
1) өнөр жай;
2) агроөнөр жай комплекси;
3) өнөр жай жана айыл чарба субсидиялары.

Комиссиянын соода боюнча Коллегия мүчөсү (Министр) төмөнкү чөйрөлөрдө Комиссиянын функцияларынын ишке ашырылышын камсыздайт:
1) тышкы соода саясаты;
2) бажы-тарифтик жана тарифтик эмес жөнгө салуу;
3) ички рынокту коргоо чаралары;
4) үчүнчү өлкөлөргө карата соода режимдерин орнотуу;
5) товарларды контролдук (идентификациялык) белгилер менен маркалоо.

Комиссиянын техникалык жөнгө салуу боюнча Коллегия мүчөсү (Министр) төмөнкү чөйрөлөрдө Комиссиянын функцияларынын ишке ашырылышын камсыздайт:
1) техникалык жөнгө салуу;
2) санитардык, ветеринардык-санитардык жана карантиндик фитосанитардык чаралар;
3) керектөөчүлөрдүн укуктарын коргоо;
4) өлчөөлөрдүн бирдиктүүлүгүн камсыздоо тармагындагы саясат;
5) дары каражаттарын жана медициналык буюмдарды жүгүртүү.

Комиссиянын бажы кызматташтыгы боюнча Коллегия мүчөсү (Министр) төмөнкү чөйрөлөрдө Комиссиянын функцияларынын ишке ашырылышын камсыздайт:
1) бажылык жөнгө салуу;
2) бажылык администрациялоо.

Комиссиянын энергетика жана инфраструктура боюнча Коллегия мүчөсү (Министр) төмөнкү чөйрөлөрдө Комиссиянын функцияларынын ишке ашырылышын камсыздайт:
1) энергетика саясаты;
2) табигый монополиялар;
3) транспорт жана ташуулар.

Комиссиянын атаандаштык жана монополияга каршы жөнгө салуу боюнча Коллегия мүчөсү (Министр) төмөнкү чөйрөлөрдө Комиссиянын функцияларынын ишке ашырылышын камсыздайт:
1) атаандаштык саясаты;
2) мамлекеттик жана муниципалдык сатып алуулар.

Комиссиянын ички рыноктор, маалыматташтыруу, 
маалыматтык-коммуникациялык технологиялар боюнча Коллегия мүчөсү (Министр) төмөнкү чөйрөлөрдө Комиссиянын функцияларынын ишке ашырылышын камсыздайт:
1) маалыматташтыруу, маалыматтык-коммуникациялык технологиялар жана маалыматтык өз ара аракеттенүү;
2) ички рыноктордун тоскоолдуктарсыз, алып салууларсыз жана чектөөлөрсүз иштөөсү.


__________________



ТИРКЕМЕ
Жогорку Евразия экономикалык кеңешинин 2023-жылдын 
25-декабрындагы № 14 чечимине карата


Жогорку Евразия экономикалык кеңешинин 
күчүн жоготкон чечимдеринин
ТИЗМЕГИ

1. Жогорку Евразия экономикалык кеңешинин 2019-жылдын 
20-декабрындагы № 29 «Евразия экономикалык комиссиясынын Коллегиясынын мүчөлөрүнүн арасында милдеттерди бөлүштүрүү жана персоналдык курамы жөнүндө» чечиминин 1 жана 2-пункттары.
2. Жогорку Евразия экономикалык кеңешинин 2020-жылдын 2-мартындагы № 2 «Евразия экономикалык комиссиясынын Коллегиясынын мүчөсүн дайындоо жөнүндө» чечими.
3. Жогорку Евразия экономикалык кеңешинин 2020-жылдын 21-апрелиндеги № 5 «Евразия экономикалык комиссиясынын Коллегиясынын мүчөсүн дайындоо жөнүндө» чечими.
4. Жогорку Евразия экономикалык кеңешинин 2020-жылдын 6-ноябрындагы № 8 «Евразия экономикалык комиссиясынын Коллегиясынын мүчөсүн дайындоо жөнүндө» чечими.
5. Жогорку Евразия экономикалык кеңешинин 2021-жылдын 3-мартындагы № 2 «Евразия экономикалык комиссиясынын Коллегиясынын мүчөсүн дайындоо жөнүндө» чечими.
6. Жогорку Евразия экономикалык кеңешинин 2021-жылдын 21-майындагы № 5 «Евразия экономикалык комиссиясынын Коллегиясынын мүчөсүн дайындоо жөнүндө» чечими.
7. Жогорку Евразия экономикалык кеңешинин 2021-жылдын 21-майындагы № 6 «Евразия экономикалык комиссиясынын Коллегиясынын мүчөсүн дайындоо жөнүндө» чечими.
8. Жогорку Евразия экономикалык кеңешинин 2021-жылдын 
14-октябрындагы № 12 «Евразия экономикалык комиссиясынын Коллегиясынын мүчөсүн дайындоо жөнүндө» чечими.
9. Жогорку Евразия экономикалык кеңешинин 2022-жылдын 23-майындагы № 3 «Евразия экономикалык комиссиясынын Коллегиясынын мүчөсүн дайындоо жөнүндө» чечими.
10. Жогорку Евразия экономикалык кеңешинин 2022-жылдын 27-майындагы № 5 «Евразия экономикалык комиссиясынын Коллегиясынын мүчөсүн дайындоо жөнүндө» чечими.
11. Жогорку Евразия экономикалык кеңешинин 2022-жылдын 
6-октябрындагы № 14 «Евразия экономикалык комиссиясынын Коллегиясынын мүчөсүн дайындоо жөнүндө» чечими.
12. Жогорку Евразия экономикалык кеңешинин 2023-жылдын 
20-февралындагы № 2 «Евразия экономикалык комиссиясынын Коллегиясынын мүчөсүн дайындоо жөнүндө» чечими.

